CELEX: 62008TN0003
Language: hu
Date: 2008-01-02 00:00:00
Title: T-3/08. sz. ügy: 2008. január 2-án benyújtott kereset – Coedo Suárez kontra Tanács

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/54
            
         2008. január 2-án benyújtott kereset – Coedo Suárez kontra Tanács
   (T-3/08. sz. ügy)
   (2008/C 64/87)
   Az eljárás nyelve: francia
   Felek
   
      Felperes: Angel Coedo Suárez (Brüsszel, Belgium) (képviselők: S. Rodrigues és C. Bernard-Glanz ügyvédek)
   
      Alperes: az Európai Unió Tanácsa
   Kereseti kérelmek
   A felperes azt kéri, hogy az Elsőfokú Bíróság:
   
               —
            
            
               nyilvánítsa a jelen keresetet elfogadhatónak;
            
         
               —
            
            
               semmisítse meg a Tanács 2007. október 30-i határozatát, amely megtagadta a felperestől a közte és egyik munkatársa közötti, 2004. február 19-én történt nézeteltérésre vonatkozó, illetve azt követően keletkezett több tanácsi dokumentumhoz való kért hozzáférést (belső ülések jegyzőkönyvei, vizsgálati következtetések és a biztonsági szolgálat jelentése);
            
         
               —
            
            
               az alperest kötelezze a költségek viselésére.
            
         Jogalapok és fontosabb érvek
   A jelen keresettel a felperes a Tanács Főtitkárságának F. Főigazgatósága által 2007. október 30-án hozott azon határozat megsemmisítését kéri, amely elutasította a felperesnek a közte és egyik munkatársa közötti nézeteltérésre vonatkozó dokumentumokhoz való hozzáférés iránti megerősítő kérelmét.
   Keresetének alátámasztására a felperes két jogalapra hivatkozik.
   Az első jogalap az 1049/2001 rendelet (1) 4. cikke (1) bekezdése b) pontjának megsértésével és az e rendelkezés alkalmazására vonatkozó indokolási kötelezettség megsértésével kapcsolatos.
   A második jogalap a 45/2001 rendelet (2) 5. cikkének megsértésével és az e rendelet alkalmazása során elkövetett nyilvánvaló hibával kapcsolatos.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).
   
      (2)  A személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (HL L 8., 1. o.; magyar nyelvű különkiadás 13. fejezet, 26. kötet, 102. o.).